Prosjektene det gjelder er sluttført for mange år siden, og situasjonen har ikke ført til fare for helse, miljø eller sikkerhet i Halden.

– Informasjonen vi har fått, dreier seg om mulig endring av forskningsresultater i noen prosjekter ved Haldenreaktoren flere år tilbake i tid, sier administrerende direktør Nils Morten Huseby ved IFE.

Haldenreaktoren ble stengt i 2018, og informasjonen er kommet fram i forbindelse med forberedelsene til nedbygging av reaktoren.

IFE betegner forholdet som et mulig brudd på anerkjente forskningsetiske normer. De har rapportert saken til De nasjonale forskningsetiske komiteene og Granskingsutvalget i henhold til Forskningsetikkloven.

Relevante aktører, kunder som kan være berørt, samt myndighetene, er informert.

